Here is a page extracted from Wikipedia that may contain CSS, HTML, and a lot of unformatted text.

Title: Gracionépel
Content: Gracionépel ye un lugar aragonés en o termin municipal de Chaca, comarca de Chacetania y partiu chudicial de Chaca, en a provincia de Uesca. A suya población ye de 10 habitants.

Cheografía 
O lugar de Gracionépel se troba situato a 965 metros d'altaria sobre o livel d'a mar.

Historia 
Seguntes Agustín Ubieto Arteta, a primer cita d'o lugar ye de 1061, recullita en a edición por o suyo chirmán Antonio Ubieto Arteta d'o Cartulario de San Juan de la Peña, en Textos Medievales, 9 (Valencia, 1963), y documenta as variants Gracinopol, Grazanuepelo, Grazanupoli, Grazanuepeto, Graçanopele, Grazanuilepe, Graçanueple, Graznuepela, Grazampoli, Graçample, Graçampilo y Garaçanueple.

Molimentos 
 Ilesia de Nuestra Sinyora de l'Asumpción de Gracionépel, una ilesia con oríchens en o sieglo XII pero l'edificio d'a cuala nomás conserva que bels repuis d'o sieglo XVI en estilo gotico en haber estau esviellada de raso en o sieglo XVIII. Ye la ilesia parroquial d'o lugar.

Referencias 

Lugars d'a provincia de Uesca
Lugars de Chaca